b"\n_START_ARTICLE_\nViroide\n_START_SECTION_\nViroides i silenciament de l'ARN\n_START_PARAGRAPH_\nHi ha hagut una gran confusi\xc3\xb3 sobre com els viroides poden causar la simptomatologia patol\xc3\xb2gica que causen en les plantes sense codificar productes proteics en les seves seq\xc3\xbc\xc3\xa8ncies. Actualment hi ha proves de qu\xc3\xa8 en el proc\xc3\xa9s hi podrien intervenir interaccions del tipus de silenciament de l'ARN. Canvis en el seu genoma poden alterar dr\xc3\xa0sticament la seva virul\xc3\xa8ncia. Aix\xc3\xb2 \xc3\xa9s el que passaria si hi hagu\xc3\xa9s una interacci\xc3\xb3 amb el siRNA que disminu\xc3\xads en complementarietat. A m\xc3\xa9s s'ha a\xc3\xafllat de plantes infectades seq\xc3\xbc\xc3\xa8ncies de siRNAs corresponents a seq\xc3\xbc\xc3\xa8ncies dels viroides. L'expressi\xc3\xb3 d'hpRNA no infecci\xc3\xb3s transg\xc3\xa8nic de potato spindle tuber viroid desenvolupa una simptomatologia semblant a la dels viroides._NEWLINE_Aquesta evid\xc3\xa8ncia indica que els viroides es repliquen via una cadena intermedi\xc3\xa0ria bicaten\xc3\xa0ria d'ARN, s\xc3\xb3n tractats per l'enzim dicer i hidrolitzats a siRNA que entra dins del complex de silenciaci\xc3\xb3 de l'ARN. Els viroides del siRNA contenen realment seq\xc3\xbc\xc3\xa8ncies capaces de complementar els parells de bases amb els de l'ARN missatger propi de les plantes i la inducci\xc3\xb3 i degradaci\xc3\xb3 o inhibici\xc3\xb3 de la translaci\xc3\xb3 que causen els s\xc3\xadmptomes cl\xc3\xa0ssics dels viroides."